Teine suur saatejuht, kes on läbinud totaalse muutumise, on pärast pikka rasket haigust ETV-sse naasnud Vahur Kersna. "Mis temaga ometi lahti - kuhu kadus kersnalik teravus?" päriti pärast tema esietendust, vestlussaadet "Helenduvad olendid". Järgmised saated lisasid hämmingut - kas see, kes "Täna õhtul" stuudios nii tagasihoidlikult ja aupaklikult tuntud muusikuid küsitleb, on tõesti sama mees, kunagine  "Pealtnägija" bravuurikas, sarkastiline ankur?